Diari Oficial de la Generalitat Valenciana


Sumari del DOGV 4684, del 04-02-2004 (2004/496)

Juí de procediment monitori número 212/2003.
--------------------------------------------

### Dades del document

Número de DOGV
:   4684

Data del DOGV
:   04-02-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/496


Organisme emissor
:   Jutjat de Primera Instància Número 5 de Dénia

Tipus de document
:   Anunci

Juí de procediment monitori número 212/2003. [2004/Q496]
  
Part demandant: Comunitat de Propietaris La Pedrera II
  
Part demandada: Patrick Karl Hofliger
  
Al juí a què es fa referència s'ha dictat la resolució el text de la qual, literalment, diu així:
  
«Interlocutòria
  
Jutge que la dicta: David Gericó Sobrevela
  
Lloc: Dénia
  
Data: 12 de desembre de 2003
  
Antecedents de fet
  
1. En el procés que se seguix entre les parts a què es fan referència més amunt, es va dictar una resolució ferma mitjançant la qual es requeria el demandat perquè en el termini de 20 dies pagara a l'actora la quantitat sol·licitada en la demanda o compareguera en actuacions amb la presentació del corresponent escrit d'oposició.
  
2. Que després d'haver transcorregut el termini concedit, el demandat no ha fet efectiva la quantitat sol·licitada ni tampoc ha presentat l'escrit d'oposició.
  
Fonaments de dret
  
1. Que atés que no s'ha oposat el deutor al present procediment ni ha fet efectiva la quantitat reclamada procedix, de conformitat amb l'article 816 de la Llei d'Enjudiciament Civil, despatxar execució contra este deutor per les quantitats sol·licitades en la demanda.
  
2. Correspon als jutjats de Dénia la competència per a tindre coneixement d'este procediment en virtut de l'establit en els articles 545 i 546 de la Llei d'Enjudiciament Civil.
  
3. Només es despatxarà execució a instàncies de la part legítima (article 538 de la LEC) en forma de demanda o sol·licitud que reunisca els requisits establits en l'article 549.1 o 2 de la Llei d'Enjudiciament Civil i a la qual s'hauran d'acompanyar els documents establits en l'article 550 d'esta llei o fer-ne referència. Atés que la demanda presentada complix els requisits establits en els articles anteriors procedix accedir a despatxar execució.
  
Vists els articles esmentats i els altres de general i pertinent aplicació,
  
Dispose
  
Despatxar execució, en forma legal, contra els béns propietat del demandat Patrick Karl Hofliger, en quantitat suficient per cobrir la suma de 3.070,53 euros de principal i uns altres 921,16 euros pressupostats prudencialment per als interessos reportats i que es reporten, despeses i costes.
  
Notifiqueu la present resolució a les parts i concretament al demandat el domicili del qual es desconeix, s'efectuarà esta notificació a través d'edictes que es publicaran al tauler d'anuncis d'este jutjat i en el diari oficial de la Comunitat Valenciana, i es farà saber que contra esta s'hi pot interposar un recurs d'apel·lació en el termini de cinc dies des del sendemà de la notificació.
  
Així ho acorda, mana i firma David Gericó Sobrevela, magistrat jutge del Jutjat de Primera Instància número 5 de Dénia, de la qual cosa en done fe».
  
En atenció al desconeixement de l'actual domicili o residència de la part demandada, Patrick Karl Hofliger, mitjançant la interlocutòria de data 12 de desembre de 2003, el jutge, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el diari oficial de la Comunitat Valenciana per a portar a efecte la diligència de notificació.